
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Ionel Olteanu,



Preşedintele Comisiei juridice, de disciplină şi imunităţi

AVIZ

asupra propunerii legislative privind modificarea şi completarea unor prevederi ale Legii nr. 70/1991 privind alegerile locale



Biroul permanent al Camerei Deputaţilor a trimis, cu adresa nr. 15 din 22 martie 2002, Comisiei pentru drepturile omului, culte şi problemele minorităţilor naţionale, spre dezbatere şi avizare, propunerea legislativă privind modificarea şi completarea unor prevederi ale Legii nr. 70/1991 privind alegerile locale, înregistrată cu nr. 25/150/22 martie 2002.



În şedinţa din 26 martie 2002, Comisia a analizat propunerea legislativă, în conformitate cu prevederile art. 60 din Regulamentul Camerei Deputaţilor, şi a hotărât, cu unanimitate de voturi, să îi acorde aviz favorabil, cu recomandarea ca la întocmirea raportului să se aibă în vedere rectificarea erorii strecurate în propunerea legislativă, în sensul că în loc de “art. 47” se va trece “art. 48 alin. (6), precum şi observaţiile şi propunerile formulate în avizul Consiliului Legislativ.

PREŞEDINTE,

Nicolae Păun

